[VIDEO] ‘Oppenheimer’ Sifar CGI Menurut Christopher Nolan
Pengarah Christopher Nolan sentiasa menjelaskan bahawa dia tidak berminat menggunakan CGI hanya sekadar untuk belanjawan yang besar atau mencipta tontonan yang menakjubkan. Jika boleh, dia lebih suka menggunakan hasil kerja kamera praktikal lebih kerap bagi mengelakkan hasil kerjanya tidak realistik sepenuhnya.  Dalam Oppenheimer, bagaimanapun, Nolan berhadapan cabaran terbesar dalam mencipta semula ujian bom atom.  Bercakap kepada Collider, Nilan berkata filem terbarunya bukan sahaja memfokuskan pada hasil kerja praktikal, malah ‘sifar’ CGI Mengambil kira fokus Oppenheimer, sudah tentu agak sukar bagi Nolan untuk menggambarkan semula ujian letupan bom atom. Filem tersebut diadaptasikan dari buku American Prometheus karya Kai Bird dan Martin J. Sherwin, dan ia menceritakan tentang saintis Amerika J. Rober Oppenheimer – yang dilakonkan oleh Cillian Murphy – yang terkenal dengan gelaran bapa bom atom. Ini bermakna, Oppenheimer akan memaparkan adegan yang mempamerkan kemusnahan letupan bom atom terutamanya apabila menggambarkan semula ujian yang dilakukan saintis di padang pasir bagi melihat hasil kerja tangan mereka.  Nolan pernah memperincikan bagaimana krew Oppenheimer mencipta semula ujian Trinity – ujian bom atom pertama letupan nuklear di padang pasir New Mexico pada tahun 1945 – tanpa menggunakan CGI (anda boleh tonton video dibawah). Bagi pengarah itu, ia adalah satu pencapaian yang monumental kerana memerlukan perancangan logistik yang teliti bagi menyamai letupan sebenar seperti yang mahu digambarkan kepada penonton. Oppenheimer menampilkan Cillian Murphy sebagai saintis J. Robert Oppenheimer, dan dia akan dibantu pelakon-pelakon yang cukup hebat yang terdiri daripada Emily Blunt, Matt Damon, Robert Downey Jr., Florence Pugh, Rami Malek, Kenneth Branagh, Dane DeHaan, Dylan Arnold, David Krumholtz, Alden Eherenreich, dan Matthew Modine. Berdasarkan buku pemenang Hadiah Pulitzer tahun 2005 American Prometheus: The Triumph and Tragedy of J. Robert Oppenheimer, filem ini bakal menjadi satu lagi karya visual yang hebat daripada Nolan. American Prometheus: The Triumph and Tragedy of J. Robert Oppenheimer,  “Thriller epik yang dirakam dengan IMAX mendorong penonton ke dalam paradoks yang mendebarkan tentang lelaki misterius yang mesti mengambil risiko memusnahkan dunia untuk menyelamatkannya,”menurut logline Thriller epik yang dirakam dengan IMAX mendorong penonton ke dalam paradoks yang mendebarkan tentang lelaki misterius yang mesti mengambil risiko memusnahkan dunia untuk menyelamatkannya,” Filem terbaru terbitan Universal Pictures itu akan menemui penonton pada 21 Julai ini.